STECH ฟอร์มแจ่ม! Pre Open แตะ 3.50 บ. เหนือจอง 26%
STECH ลุ้นเปิดสวย! Pre Open 5 นาทีแรกแตะ 3.50 บ. เหนือจอง 26% จากราคา IPO ที่ 2.78 บาท โดยจำนวนหุ้นที่มีการซื้อขายก่อนเปิดตลาดประมาณ 57.20  ล้านหุ้น ด้านฝั่งซื้อ (Bid) ประมาณ 38.54  ล้านหุ้น ส่วนฝั่งขาย (Offer) ประมาณ 39.06  ล้านหุ้น โดยมี บริษัท เจย์ แคปปิตอล แอดไวเซอรี จำกัด เป็นที่ปรึกษาทางการเงิน
23 ก.ค. 2564

ผู้สื่อข่าวรายงานว่า ราคาหุ้น บริษัท สยามเทคนิคคอนกรีต จำกัด (มหาชน) หรือ STECH ก่อนเปิดตลาด (Pre Open) 5 นาทีอยู่ที่ 3.50 บาท เพิ่มขึ้น 26% จากราคา IPO ที่ 2.78 บาท โดยจำนวนหุ้นที่มีการซื้อขายก่อนเปิดตลาดประมาณ 57.20  ล้านหุ้น ด้านฝั่งซื้อ (Bid) ประมาณ 38.54  ล้านหุ้น ส่วนฝั่งขาย (Offer) ประมาณ 39.06 ล้านหุ้น โดยมี บริษัท เจย์ แคปปิตอล แอดไวเซอรี จำกัด เป็นที่ปรึกษาทางการเงิน
สำหรับ STECH ประกอบธุรกิจผลิตและจำหน่ายผลิตภัณฑ์คอนกรีตอัดแรงภายใต้เครื่องหมายการค้า STEC ได้แก่ เสาเข็มคอนกรีตอัดแรง เสาไฟฟ้าคอนกรีตอัดแรงและผลิตภัณฑ์ประกอบเสาไฟฟ้า ผลิตภัณฑ์คานสะพานและพื้นสะพาน เสาเข็มคอนกรีตเสริมเหล็กอัดแรงโดยใช้แรงเหวี่ยง โดยให้บริการแก่ลูกค้าทั้งภาครัฐบาลและเอกชน พร้อมกับการให้บริการที่เกี่ยวเนื่องอย่างครบวงจร เช่น บริการขนส่งและตอกเสาเข็ม ทั้งนี้บริษัทยังมีศักยภาพในการทำงานรับเหมาก่อสร้างที่เกี่ยวกับธุรกิจหลัก โดยมีประสบการณ์ในงานติดตั้งระบบสายส่งไฟฟ้าแรงสูง 115 kV และงานติดตั้งเคเบิลใยแก้วนำแสง